
Atbildes uz jautājumiem 

Atbilžu sagatavošanā izmantota informācija no SIA “Auces komunālie pakalpojumi”

1. Jautājums - Lūdzam izsniegt esošās katlu mājas plānu ar iekārtu izvietojumu un siltummehānisko shēmu.
	Atbilde: Vēstules pielikumā pievienota Tehnikas iela 15, Auce katlumājas iekārtu izvietojums un siltummehāniskā shēma.

2. Jautājums - Vai ir pieejami esošās katlu mājas Būvkonstrukciju rasējumi?
	Atbilde: Vēstules pielikumā pievienoti katlu mājas Tehnikas iela 15, Auce būvkonstrukciju rasējumi. 

3. Jautājums - Vai esošai katlu mājas ēkai ir nodrošināta ārējā ugunsdzēsībā atbilstoši pastāvošai likumdošanai?
	Atbilde: Katlumājas teritorijā ārpus telpām ir viens ugunsdzēsības hidrants, kas pieslēgts pilsētas ūdensvadam. Situācijas plāns pievienots vēstulei.

4. Jautājums - Nolikumā sadaļa “Dūmenis” norādīts, ka jāievēro VVD izvirzītās tehnisko noteikumu prasības. Minētās prasības nav pievienotas nolikumā. Lūgums izsniegt
	Atbilde: VVD tehnisko noteikumu prasības šobrīd nav izsniegtas. Projektēšanas uzsākšanas laikā VVD tiks pieprasīti tehniskie noteikumi. 

5. Jautājums - Vai esošai katlu mājas ēkai ir nodrošināts zemējums? Lūdzam pievienot iepirkuma dokumentācijas pārbaudes aktu.
	Atbilde: Vēstules pielikumā pievienots SIA “Dobeles enerģija” rīcībā esošs pārbaudes akts. 

6. Jautājums - MBP ir pievienots tehniskā apsekojuma slēdziens, kurā norādīts, ka: [image: ]
Lūgums paskaidrot vai jāparedz ēkas siltināšanu.
	Atbilde: Esošās katlumājas siltināšana nav paredzēta.

7. Jautājums - Vai plānotajā apbūves teritorijā Tehnikas ielā 15 ir nodrošināta ārējā ugunsdzēsība no sacilpota pilsētas ūdensapgādes tīkla, kur izzaru līnija uz Tehnikas ielu 15 nepārsniedz 200m? Ārējās ugunsdzēsības apzināšanai lūdzu iesūtīt skici ar esošā ūdensvada pievienojuma vietu pilsētas ūdensvada sacilpotam tīklam.
	Atbilde: Vēstules pielikumā pievienota SIA “Dobeles enerģija” rīcībā esoši uzmērījumi ar aptuvenu katlumājas arējā hidranta novietojuma vietu. Pēc SIA “Auces komunālie pakalpojumi” sniegtās informācijas hidranta DN 100 un tas savienots ar pilsētas ūdensvadu.

8. Jautājums – Sakarā ar to, ka nav skaidrs 2.kārtas būvniecības realizācijas termiņš, bet Būvprojektu paredzēts izstrādāt abām kārtām, lūdzam precizēt vai izmaksās nepieciešams paredzēt autoruzraudzības izmaksas 2.kārtai? Ja jā, lūdzu norādīt 2.kārtas būvniecības termiņu mēnešos. 
	Atbilde: Izmaksas 2.kārtas  autoruzraudzībai nav nepieciešams paredzēt. 

9. Jautājums - Finanšu piedāvājuma formā (3.pielikums) ir teikts, ka kopā ar finanšu piedāvājumu, “Pretendentam ir jāaizpilda sagatavotie Finanšu piedāvājuma pielikums valsts valodā datordrukā, atbilstoši MK noteikumiem Nr.239 LBN 501-17 „Būvizmaksu noteikšanas kārtība” prasībām.” Kā arī nolikuma 4.1.4. punktā minēts, ka jāiesniedz LOKĀLTĀME.
Vēršam Jūsu uzmanību, ka detalizētas tāmes un izmaksas var būt sagatavotas tikai pēc detalizēta būvprojekta izstrādes. Uz doto brīdi iespējams noteikt tikai pamatpozīciju izmaksas bez detalizācijas. Lūdzam pasūtītāju izņemt šo prasību. Ja tomēr nepieciešams detalizētāks finanšu piedāvājums, lūdzam precizēt finanšu piedāvājuma formu, nosakot nepieciešamos būvdarbu apjomus un veidus.
	Atbilde: Pasūtītājs skaidro, ka iepirkuma dokumentācijā noteiktā prasība par lokāltāmes iesniegšanu netiek grozīta. Iesniedzamajā lokāltāmē nav nepieciešams detalizēti un izvērsti iztāmēt visas izmaksu pozīcijas, kas būtu iespējamas tikai pēc būvprojekta izstrādes. Lokāltāmē pietiek norādīt galvenās darbu un iekārtu, iekārtu mezglu pozīcijas un to plānotās izmaksas. Pasūtītājs vienlaikus skaidro, ka lokāltāme tiek pieprasīta informatīviem mērķiem, lai gūtu pārliecību vai piedāvājumā iekļauti visi iepirkumā paredzētie apjomi. Lokāltāmes forma nav stingri noteikta, un Pretendents to var sagatavot pēc saviem ieskatiem. Lokāltāmes kopējai summai ir jāsakrīt ar finanšu piedāvājuma kopējo cenu. 
Piekrītam, formulējums Lokāltāme šajā kontekstā ir neveikls, labāk būtu lietojams kopējā tāme.

10. Jautājums - Līguma projektā teikts kā:
1.4.1.“Līguma izpildes termiņš visiem līgumā paredzētajiem Darbiem noteikts termiņš 14 (četrpadsmit) mēneši no Līguma spēkā stāšanās dienas līdz Būvobjekta nodošanai ekspluatācijā, bet ne vēlāk kā  līdz 01.10.2027. “
Tajā paša laikā pretendentam jāiesniedz piedāvājuma nodrošinājums ar derīguma termiņu 60 dienas (2 mēneši). Ņemot vērā, ka piedāvājuma iesniegšanas termiņš ir noteikts 22.jūlijā, lai izpildītos 14 mēnešu darbu veikšanas periods, līgumam jābūt noslēgtam jau 1.augustā, kas ir pretrunā ar piedāvājuma nodrošinājuma derīguma termiņu un tieši ietekmē darbu izpildes termiņus. Sliktākajā gadījumā līgums tiks noslēgts 22.septembrī, kas darbu izpildi samazina no 14 mēnešiem uz 12 mēnešiem. Papildus vēršam uzmanību, ka darbu izpildes pabeigšana ir arī saimnieciski izdevīgāka piedāvājuma vērtēšanas kritērijs, kas šajā kontekstā uzskatāms par nepareizu.
Ņemot vērā iepriekš minēto, lūdzam:
•	precizēt kad Pasūtītājs paredz noslēgt līgumu;
•	grozīt darbu izpildes termiņa vērtēšanas kritēriju, nosakot nevis gala termiņu, bet darbu izpildes ilgumu.
	Atbilde: Pasūtītājs paskaidro, ka iepirkuma nolikumā noteiktais piedāvājuma nodrošinājuma derīguma termiņš neietekmē iepirkuma līguma noslēgšanas termiņu. Piedāvājuma nodrošinājums nosaka minimālo periodu, kurā Pretendenta piedāvājums ir saistošs, un tas neierobežo Pasūtītāja tiesības noslēgt līgumu agrāk. Pasūtītājs ir ieinteresēts iepirkuma līgumu noslēgt iespējami īsākā termiņā pēc iepirkuma procedūras pabeigšanas un lēmuma pieņemšanas. Atbilstoši Nolikuma 15.4. punktam Pretendentam, kuram piešķirtas līguma slēgšanas tiesības, iepirkuma līgums jāparaksta ne vēlāk kā 10 (desmit) darbdienu laikā pēc Pasūtītāja uzaicinājuma to parakstīt. Vienlaikus Pasūtītājs nevar iepriekš noteikt precīzu līguma noslēgšanas datumu, jo tas ir atkarīgs no iepirkuma procedūras norises- piedāvājumu izvērtēšanas un ja nepieciešams informācijas precizēšanas. 
Pasūtītājs informē, ka iepirkuma dokumentācijā noteiktais darbu izpildes termiņa vērtēšanas kritērijs netiek grozīts. Ņemot vērā iepirkuma priekšmeta specifiku, Pasūtītājam ir būtiski nodrošināt objekta nodošanu ekspluatācijā ne vēlāk kā līdz 2027. gada 1. oktobrim, lai savlaicīgi nodrošinātu Auces pilsētas centralizētās siltumapgādes sistēmas gatavību 2027. /2028. gada apkures sezonai. Tādēļ Pasūtītājam būtiskāks ir darbu pabeigšanas gala termiņš, nevis darbu izpildes ilgums mēnešos.
11. Jautājums - Atbilstoši sniegtajam skaidrojumam: “Minimālajai katla lietderībai jābūt robežās no 85-87% pie maksimālās jaudas ar šķeldas mitruma līmeni ne mazāku par 40%. Savukārt, vērtējot piedāvājumus atbilstoši nolikumā noteiktajam vērtēšanas kritērijam “Katla lietderības koeficients pie maksimālās jaudas ar šķeldas mitruma līmeni ne mazāku par 40 %”, pretendentam piedāvājumā jāpievieno katliekārtas ražotāja sertifikāts, apliecinājums vai cita līdzvērtīga tehniskā dokumentācija, kas apliecina norādīto lietderības koeficientu pie šķeldas mitruma līmeņa ne mazāka par 40 % un ievērojot tabulas nr.1 prasības par šķeldas kvalitātes parametriem.”Par cik šis parametrs ir viens no vērtēšanas kritērijiem, lūdzam precizēt pie kāda kurināmā mitruma jāsniedz ražotāja apliecinājums? Jo definīcija “pie šķeldas mitruma līmeņa ne mazāka par 40%” ir pārāk vispārīga, par cik šķeldas mitrums tieši ietekmē katla lietderību un pie 40% un pie 55% mitruma tas nevar būt vienāds.
	Atbilde: Pasūtītājs informē, ka ražotāja apliecinājums jāsniedz par minimālā katla lietderības robežu no 85-87% pie maksimālās jaudas ar šķeldas mitruma līmeni 40%. Ja ražotāja tehniskajā dokumentācijā katla lietderības koeficients ir norādīts vairākiem šķeldas mitruma līmeņiem (piemēram, tabulas vai grafika veidā), Pretendents var iesniegt šādu dokumentāciju. Šādā gadījumā dokumentācijā ir jābūt nepārprotami identificējamam katla lietderības koeficientam pie attiecīgā šķeldas mitruma līmeņa, sākot no 40 % un augstāka. Pasūtītājs, izvērtējot piedāvājumu, ņems vērā ražotāja dokumentācijā norādīto katla lietderības koeficientu pie konkrētā šķeldas mitruma līmeņa, kas atbilst vai pārsniedz 40 %, un kas ir skaidri identificējams iesniegtajā dokumentācijā.



Ar cieņu, 
SIA “Dobeles enerģija”
valdes loceklis							Ģirts Ozoliņš

Ekai nav veikta norobeZojoso konstrukciju siltindsana. Kopuma ékas norobeZojosas
konstrukcijas neatbilst masdienu LBN 002-19 "Eku norobeZojoso konstrukciju siltumtehnika"
normativajam prasibam. Rekomendéjams veikt ékas siltinasanu. Ekas norobeZojoso
konstrukciju siltumtehniskais stavoklis ir neapmierinoss.





